Központi Sport- és Ifjúsági SE web: hunshooting.hu

1146 Budapest, Istvánmezei út 1-3. e-mail: ksiverseny@gmail.com



**Postaverseny 2019**

VERSENYKIÍRÁS

Verseny rendezője: KSI SE Sportlövő szakosztálya

A verseny célja: A sportlövő utánpótlás széleskörű felmérése és versenyeztetése

A verseny résztvevői: 10-16 év közötti fiúk és lányok (2003. január 1. és 2009. december 31. között születettek). A döntőbe jutottaknak iskolaorvosi vagy sportorvosi engedéllyel kell rendelkezniük.

A verseny helyszínei: Minden egyesület, iskola saját lőtere

*Döntő:* **Nemzeti Közszolgálati Egyetem**

**1083 Budapest, Ludovika tér 2.**

Versenyszámok: **1.** Nyíltirányzékú légpuska 20 lövés a 2003. január 1. és 2009. december 31. között születetteknek (**légpisztolyos lőlapra kell lőni**)

**2.** Légpuska 40 lövés (zárt irányzék) a 2003. január 1. és 2009. december 31. között születetteknek

**3.** Légpisztoly 20 lövés a 2007. január 1. és 2009. december 31. között születetteknek

**4.** Légpisztoly 40 lövés a 2003. január 1. és 2006. december 31. között születetteknek

A **december 1-i** döntőn a légpisztoly és légpuska 40 lövéses versenyszámban döntőbe jutott versenyzők részére mix versenyszám is megrendezésre kerül az ifjúsági olimpián alkalmazott szabály szerint (a döntőben legjobb lány a leggyengébb fiúval stb.). Természetesen a mix versenyben való indulás nem kötelező, de törekedni fogunk arra, hogy minél több vegyes párost állítsunk össze.

Versenyszámonként egy rangsor készül, tehát nincs nemenkénti verseny.

*Nyíltirányzékú puska versenyszámban csak eredetileg nyíltirányzékúnak gyártott puskákkal lehet versenyezni, zártirányzékról átalakítottal nem! Kesztyű használata megengedett, kabát nem!*

A verseny időpontjai:

 2019. április 8-12. 1. forduló beküldési határidő: 13. szombat 22:00

 2019. május 6-10. 2. forduló beküldési határidő: 11. szombat 22:00

 2019. szeptember 23-27. 3. forduló beküldési határidő: 28. szombat 22:00

 2019. október 14-18. 4. forduló beküldési határidő: 19. szombat 22:00

 2019. október 28-31. 5. forduló beküldési határidő: 2. szombat 22:00

 2019. november 4-8. 6. forduló beküldési határidő: 9. szombat 22:00

 **2019. december 1. vasárnap Döntő**

A verseny leírása:

Hat fordulós alapverseny. Minden egyesület, iskola korlátlan számú versenyzőt nevezhet. A nevezett versenyzők saját egyesületük, iskolájuk lőterén a megadott időpontban versenyszámuknak megfelelő versenyt lőnek. Egy versenyző maximum kettő versenyszámban indulhat. A hat fordulóból a négy legjobb eredmény alapján a versenyszámonkénti első húsz helyezett kerül a döntőbe. A postaverseny győztese a döntő győztese. A versenyek eredményeit összesítjük. A résztvevő egyesületek, iskolák az eredményeiket a ksiverseny@gmail.com e-mail címre a verseny után elküldik. Minden forduló záró időpontja **péntek**, az eredmények beküldési határideje szombat 22:00 óra. Az elért eredményeket következő hét hétfőn rangsorolva megtekinthetik a www.hunshooting.hu honlapon.

Versenydíjak: Az egyéni verseny első három helyezettje értékes díjazásban részesül.

Nevezés: **2019. március 31-ig a mellékelt excel tábla kitöltésével és visszaküldésével lehet.**

 A beérkezett nevezések alapján kerülnek kiosztásra a versenyen végéig használandó egyéni rajtszámok, ezért ha valaki év közben szeretne csatlakozni, annak az első eredmény beküldése előtt neveznie kell. Erre a könnyebb és pontosabb eredmény feldolgozás miatt van szükség.

Nevezési díj: nincs

Költségek: A döntő költségei a rendezőt, minden egyéb költség a résztvevőket terheli.

Versenyigazgató:

Pál-Plichta Györgyi +36-70-311-40-87

A verseny koordinátora:

Forrásiné Máthé Edit +36-20-236-22-64

Nemes Adrienn +36-20-596-20-87

Kérjük az MSSZ-t, hogy a döntőre megfelelő számú és minősítésű versenybírót szíveskedjen biztosítani.

Mindenkinek kellemes versenyzést és sok sikert kívánunk!

Budapest, 2019. március 15. A KSI SE Rendezőbizottsága